COMUNA SÂNTANDREI

Nr. ............... din .............................
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni complementare

nr.cad.7508 și 6238 sat Sântandrei, comuna Sântandrei, județul Bihor”
Proiectant: S.C. SIMSTA DESIGN S.R.L. – arh. Moldovan Cristian
Primăria comunei Sântandrei anunță intenția de elaborare a unui plan urbanistic zonal de  parcelare teren pentru locuințe și funcțiuni complementare, la inițiativa următorilor coproprietari: Lencar Horea-Cristian cu soția, Finciszki Zsolt cu soția, Moțoc Ioan cu soția și Sime Alexandru Marius cu soția.
Terenul studiat se află în intravilan, zona sudică a localității, este delimitat la nord de strada Oneștilor pentru locuințe, la est strada Mălinului, la vest și sud de parcele private agricole. Accesul la teren se face din drumul județean DJ 797 pe strada Abatorului.
Zona luată în considerare este alcătuită din două loturi identificate prin nr.cad.7508 cu suprafața de 3700 mp și nr.cad. 6238 cu suprafața de 4000 mp, având suprafața totală de 7700 mp.  Conform PUG valabil, din 2006, terenul studiat se află în intravilan, UTR 2 - L3, subzonă de locuințe și funcțiuni complementare cu interdicție de construire până la întocmire de PUZ/PUD.
Prin P.U.Z. se va propune parcelarea  terenului pe o singură parte a unui drum existent (str.Mălinului) cu lățimea variabilă 5,5-7 m, pe circa jumătate din lungimea lui. Drumul se va lărgi la 12m prin cedare de teren de către initiatorul PUZ și se va crea un loc de întorcere la capătul sudic al acesteia, similar cu celelalte străzi paralele.
Reglementările propuse prin PUZ vor defini funcțiunea zonei, căile de acces la parcele, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Pe terenul studiat nu există utilități. Acestea se vor asigura prin extinderea  rețelelor existente pe strada Mălinului.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 23.12.2019 – 01.01.2020. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

